**NÁRODNÁ RADA SLOVENSKEJ REPUBLIKY**

 **V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-2012/2010

**42a**

### S p r á v a

**Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa mení zákon č. 301/2005 Z. z. Trestný poriadok v znení neskorších predpisov (tlač 42) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Ústavnoprávny výbor** Národnej rady Slovenskej republiky ako **gestorský** výbor k vládnemu návrhu zákona, ktorým sa mení **zákon č. 301/2005 Z. z. Trestný poriadok** v znení neskorších predpisov, ktorý sa prerokúva v skrátenom legislatívnom konaní,podáva Národnej rade Slovenskej republiky podľa § 78 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **správu** o prerokovaní návrhu zákona v druhom čítaní.

I.

 Národná rada Slovenskej republiky uznesením z  10. augusta 2010 č. 33 pridelila vládny návrh zákona, ktorým sa mení **zákon č. 301/2005 Z. z. Trestný poriadok** v znení neskorších predpisov (tlač 42) **Ústavnoprávnemu výboru** Národnej rady Slovenskej republiky.

**II.**

 **Poslanci** Národnej rady Slovenskej republiky, **ktorí nie sú členmi výboru,** ktorému bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

 Ústavnoprávny výbor Národnej rady Slovenskej republiky uznesením z 11. augusta 2010 č. 11 **odporúčal Národnej rade** Slovenskej republiky vládny návrh zákona, ktorým sa mení **Trestný poriadok**  (tlač 42) **schváliť.** Zároveň poveril poslankyňu Janu Dubovcovú, aby podľa § 80 ods. 2 zákona o rokovacom poriadku Národnej rady informovala o výsledku rokovania gestorského výboru a odôvodnila návrh a stanovisko výboru na schôdzi Národnej rady.

IV.

 Ústavnoprávny výbor po prerokovaní návrhu zákona a na základe stanovísk poslancov **gestorského výboru** odporúča Národnej rade vládny návrh zákona **schváliť.**

**Predmetná správa** Ústavnoprávneho výboru Národnej rady Slovenskej republiky **bola schválená uznesením** Ústavnoprávneho výboru Národnej rady Slovenskej republiky **z 11. augusta 2010 č. 12.**

 Radoslav Procházka

 predseda Ústavnoprávneho výboru

 Národnej rady Slovenskej republiky

V Bratislave 11. augusta 2010